Leerder kritiek ná steekvoorval op skoolterrein | Maroela Media
Leerder kritiek ná steekvoorval op skoolterrein
'n 15-jarige seun is in 'n kritieke toestand in die hospitaal nadat hy Woensdag verskeie kere met 'n mes gesteek is by 'n skool in Doornfontein in Johannesburg – glo deur 'n medeleerder.
Russel Meiring, woordvoerder van ER24, het gesê die seun is Woensdagmiddag op die skoolterrein met verskeie steekwonde aan sy liggaam aangetref.
Kapt. Richard Munyai, woordvoerder van die Jeppe-polisiekantoor, het die voorval aan Maroela Media bevestig. Jeppe het gesê daar was teen vanoggend nog geen amptelike saak aanhangig gemaak nie, hoewel 'n verteenwoordiger van die skool by die polisiestasie is en hulle die ouers van die beweerde oortreder nou probeer opspoor.
Die slagoffer is in 'n kritieke toestand na die Charlotte Maxeke- akademiese hospitaal gehaas. Jeppe het gesê sover sy wete strek, is die slagoffer tans in die teater.
Intussen het Jessica Shelver, woordvoerder van die Wes-Kaapse onderwysdepartement, bevestig 'n gr. 8-leerder van die Sinako Hoërskool in Khayelitsha is in 'n kritieke toestand in die hospitaal ná 'n onderonsie met 'n gr. 11-leerder by die skool.
"Die beweerde oortreder is geskors en word deur dissiplinêre stappe in die gesig gestaar. Die polisie ondersoek ook die saak."
Ek kan net dink wie die aanvaller is maar die probleem kan nie aangespreek word nie want die media word gemuilband en kan nie die ware feite gee soos dit is nie.
So pluk ons die vrugte van GEEN dissipline hetsy op skool of ouerhuis wat seker al nou met die TWEEDE generasie besig is. Met sommiges werk 'moenie dit weer doen' maar met andere is die skakel na die brein deur die sitvlak.
Dis baie sleg. Gr 8 leerling aangeval deur 'n gr 11 leerling! Die gr 11 leerling is seker ook nog 19 jaar oud. Dis regtig net te erg. Baie sterkte aan die seun en die familie, mag hy volkome genees in Jesus Naam.
So jonk en so moordadig wat gaan aan
In reality the world is as full of bad mothers as it is of bad fathers, and it is not the motherless children who become delinquent but the fatherless ones. –
Juvenile crime is not naturally born in the boy, but is largely due either to the spirit of adventure that is in him, to his own stupidity, or to his lack of discipline, according to the nature of the individual. –
IK sien die ou sakie 100% reg.
En ja, selfs die "vaderloses" is situasies wat in sommige gevalle ook resultaat van géén dissipline is. Hier sluit ek natuurlik byvoorbaat gesinne uit waar die vader oorlede is. Selfs die sg. afwesige vader speel ook 'n rol aldus navorsing. En in baie gevalle kan hierdie vaders weens finansiële redes nie daarvoor help nie.
Duisende handboeke en navorsingsresultate van regoor die wêreld kan gelees en aangehaal word – die praktyk wys dat die grondslag: respek en dissipline ontbreek.
En in praktyk kan 'n ma die respek en dissipline aan kinders oordra indien syself daaroor beskik. Ek gee toe dat groter seuns moeiliker gedissiplineer word.